stanford-oval/wikipedia huggingface dataset:
פרס סקופוס
זוכי פרס סקופוס

חתני פרס נובל:
סול בלו
ברוך שמואל בלומברג
מילטון פרידמן
אלי ויזל
אהרון קלוג
מנהיגים פוליטיים, מדינאים, שגרירים ואנשי עסקים:
ג'רלד פורד
יוברט האמפרי
מקס קמפלמן (אנ')
טד קנדי
ג'ין קירקפטריק
פרנק לוטנברג
קארל לוין
נדין דה-רוטשילד (אנ')
הלמוט מושר (אנ')
מייקל לוי (אנ')
דייוויד סיינסברי (אנ')
ג'ון פרנסואה ברג'י (אנ')
היינריך פון פיירר (אנ')
בריגיטה מוהן (אנ')
ליז מוהן (אנ')
לילי ספרא (אנ')
מוריס לוי
אריק דה רוטשילד
יאפ דה הופ שפר (אנ')
רות פאיון
רולף בלוך
סימון וייל
רובר בדינטר (אנ')
שרלוטה קנובלוך
רגינה סיקסט (אנ')
ג'אק ברוטצ'י (אנ')
יוזף יופה
סרז' קלרספלד
גרית זלם (אנ')
פטריק דרהי
חיים קורסיה
קארל וון ורדט
העוסקים באומנות, בידור ומדיה:
פרנק גרי
ז'ילברטו ז'יל
בוב הופ
דני קיי
לארי קינג
איריס ברבן
זובין מהטה
גרגורי פק
יצחק פרלמן
ארתור רובינשטיין
פרנק סינטרה
בילי קריסטל
רומן פולנסקי
ברנאר-אנרי לוי
שארל אזנבור
פיליפ לברו (אנ')
ראדו מיכאיליאנו
האחים דארדן
ז'אן ד'אורמסון
נורמן פוסטר
תיירי מרקס
הערות שוליים

↑  כמנוסח באתר פרס סקופוס
↑  כמנוסח באתר אגודת הידידים של האוניברסיטה העברית בירושלים
On My Way (שיר של אלן ווקר)

"On My Way" (בעברית: "בדרכי") הוא שיר של הדי ג'יי האנגלי-נורווגי אלן ווקר, הזמרת האמריקאית סברינה קרפנטר והזמר הפורטו-ריקני פארוקו, שיצא כסינגל ב-21 במרץ 2019 דרך MER וסוני מיוזיק. פארוקו שר גם בית בספרדית.
רקע והוצאה

השיר נכתב על ידי ג'וליה קרלסון, גונאר גרווה (אנ'), פרנקלין ג'ובאני מרטינז, מרקוס ג'י. פרז, פרדריק בורץ' אולסן, ג'ספר בורגן (אנ'), ויני (אנ'), אנדרס פרואן ואנטון רונדברג לצד ווקר, קרפנטר ופארוקו. ההפקה נעשתה על ידי אלן ווקר וביג פרד. קארלסון וקרפנטר עבדו יחד בעבר על השיר של קרפנטר, "Bad Time".
ב-9 במרץ 2019, ווקר החל לפרסם טיזר של השיר באמצעות המדיה החברתית שלו. ב-14 במרץ של אותה השנה, ווקר הכריז רשמית על השיר יחד עם תאריך היציאה שלו. לאחר ההכרזה על השיר, נפוצו שמועות שקרפנטר ופארוקו ישתתפו בשיר. ווקר אישר את השתתפותם בשיר ב-19 במרץ של אותה השנה. ב-20 במרץ, ווקר הכריז שהוא משתף פעולה עם "PUBG Mobile" לרגל יום השנה הראשון למשחק, ושהשיר יהיה שיר הנושא של האירוע.
הרכב

"On My Way" הוא שיר שנמשך 3 דקות ו-13 שניות. הוא הולחן ונכתב בלחן של רה מינור ובמפעם של 85. הוא כולל את סגנון הבס העתידי של ווקר, ומבחינה לירית, השיר עוסק ביציאה ממערכת יחסים גרועה. ווקר מצהיר בראיון כי השיר מבוסס על השיר של די ג'יי אוקווארי, "Flower Dance".
וידאו קליפ

הקליפ ליווה את יציאת השיר, וכולל גיבורה נשית המחפשת "אבנים מסתוריות" על מנת לחשוף ציוויליזציה עתיקה אבודה. הוא בוים על ידי כריסטיאן ברג והגיע ל-80 מיליון צפיות יותר מחודש לאחר פרסום הסרטון ביוטיוב. נכון לפברואר 2023, הוא צבר למעלה מ-490 מיליון צפיות ו-9.3 מיליון לייקים.
מאוחר יותר התברר כי הקליפ, לצד הקליפים של השירים המאוחרים של ווקר "Alone, pt. II" ו-"Heading Home", קשורים לאירועי הטטרלוגיה הקודמת של World of Walker המורכבת מ"Tired", "All Falls Down", "Darkside" ו-"Diamond Heart" בהתאמה. למרות זאת, הטרילוגיה של הקליפים המאוחרים יותר מתוארת כפריקוול לטטרלוגיה המקורית. הקליפ של "Paradise" מתרחש בין שתי הטרילוגיות.
וידאו קליפ > קליפ חלופי

ב-10 במאי 2019, הקליפ האלטרנטיבי פורסם בערוץ היוטיוב של אלן ווקר, מעודד את הצופים "לבחור את דרכם" בין שתי גרסאות הקליפ של קרפנטר ופארוקו בקליפ האלטרנטיבי הרשמי, שניהם פורסמו בערוצים המתאימים באותו יום. שתי הגרסאות של הקליפ האלטרנטיבי הצביעו על חיפושים שונים, עדויות וחפצים שונים שהגיבורה חיפשה (בהתאם לבחירת הצופה) מה שהוביל לכך שכל גרסה הסתיימה באותה תוצאה, שהיא הסצנה שבה מצבות עם תצורות אבן שהונחו באתר, שהתרחשו חודש לפני אירועי הקליפ הרשמי.
הסרטון האלטרנטיבי האינטראקטיבי של אלן ווקר זכה ליותר מ-1.7 מיליון צפיות (נכון ל-30 בדצמבר 2020), בעוד שהקליפים האלטרנטיביים של קרפנטר ופארוקו זכו ליותר מ-13 מיליון צפיות ו-34 מיליון צפיות, בהתאמה.
הופעות חיות

קרפנטר וווקר ביצעו את השיר בסדרת מופעי הקיץ של "בוקר טוב אמריקה".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 69 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס קלאב | 7 |  |
|  ארצות הברית | מצעד שירי הדאנס/אלקטרוני | 8 |  |
|  גרמניה | GfK – טופ 100 | 85 |  |
|  הונגריה | Rádiós Top 40 | 2 |  |
|  הונגריה | סטרים טופ 100 | 19 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעדי סינגלי הדאנס הבריטיים | 34 |  |
|  יוון | IFPI Greece | 56 |  |
|  יפן | יפן הוט 100 | 66 |  |
|  ליטא | AGATA | 31 |  |
|  מלזיה | RIM | 1 |  |
|  נורווגיה | VG-lista | 3 |  |
|  סינגפור | RIAS | 10 |  |
|  סלובקיה | ČNS IFPI | – |  |
|  סלובקיה | רדיוס טופ 100 | 15 |  |
|  פינלנד | המצעדים הפיניים הרשמיים | 12 |  |
|  קוריאה הדרומית | סירקל צ'ארט | 131 |  |
|  רומניה | מצעד השירים הרומני | – |  |
|  רומניה | איירפליי 100 | 40 |  |
|  שוודיה | סוורייטופליסטן | 30 |  |
|  שווייץ | המצעד השווייצרי | 34 |  |
מיקומי שיא > מצעדי סוף שנה

|   ‏‏‏  2019> מדינה |   ‏‏‏  2019> מצעד |   ‏‏‏  2019> מיקום שיא |   ‏‏‏  2019>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס/אלקטרוני | 19 |  |
|  מלזיה | RIM | 10 |  |
|  שווייץ | המצעד השווייצרי | 99 |  |
תארים

| מדינה | תואר | עותקים |
| --- | --- | --- |
| אוסטריה אוסטריה (IFPI Austria) | זהב | 15,000‡ |
| מקסיקו מקסיקו (AMPROFON) | פלטינה | 60,000‡ |
| פולין פולין (ZPAV) | זהב | 10,000‡ |
| פורטוגל פורטוגל (AFP) | זהב | 5,000‡ |
| קנדה קנדה (Music Canada) | זהב | 40,000‡ |
סטרימינג
| שוודיה שוודיה (GLF) | פלטינה | 8,000,000† |
‡ נתוני מכירות+סטרימינג מבוססים על תואר בלבד. † נתונים בסטרימינג בלבד המבוססים על תואר בלבד.
הערות שוליים

↑  ג'וליה קרלסון, גונאר גרווה (אנ'), פרנקלין ג'ובאני מרטינז, מרקוס ג'י. פרז, פרדריק בורץ' אולסן, ג'ספר בורגן (אנ'), קרלוס אפרן רייס רוזדו, סברינה קרפנטר, אלן ווקר, ויני (אנ'), אנדרס פרואן ואנטון רונדברג
↑  "Instagram post by Alan Walker • Mar 9, 2019 at 6:57 pm UTC". אורכב מ-המקור ב-24 בדצמבר 2021. נבדק ב-22 במרץ 2019 – via Instagram. {{cite web}}:  (עזרה)
↑  "Alan Walker on Instagram: '#OnMyWay – March 21 🙏🏻'". אורכב מ-המקור ב-24 בדצמבר 2021. נבדק ב-22 במרץ 2019 – via Instagram. {{cite web}}:  (עזרה)
↑  "Alan Walker on Instagram: 'So excited to finally reveal @sabrinacarpenter and @farrukoofficial as the features on my new single #OnMyWay 🔥'". אורכב מ-המקור ב-24 בדצמבר 2021. נבדק ב-22 במרץ 2019 – via Instagram. {{cite web}}:  (עזרה)
↑  "Alan Walker on Instagram: 'So exciting to team up with @pubgmobile and celebrate the 1st Anniversary together! Come and join the party #BeTheOne #PUBGMHBD #PUBGMXAW'". אורכב מ-המקור ב-24 בדצמבר 2021. נבדק ב-22 במרץ 2019 – via Instagram. {{cite web}}:  (עזרה)
↑  "On My Way – Single by Alan Walker, Sabrina Carpenter & Farruko". iTunes Store. 21 במרץ 2019. נבדק ב-22 במרץ 2019. {{cite web}}:  (עזרה)
↑  "Alan Walker Makes Sabrina Carpenter & Farruko Sing Together in Bilingual 'On My Way'". DirectLyrics. נבדק ב-22 במרץ 2019. {{cite web}}:  (עזרה)
1 2  Alan Walker (21 במרץ 2019). "Alan Walker, Sabrina Carpenter & Farruko – On My Way". YouTube. נבדק ב-28 באפריל 2019. {{cite web}}:  (עזרה)
↑  Alan Walker (10 במאי 2019). "Alan Walker, Sabrina Carpenter & Farruko – On My Way (Alternative Video)". YouTube. נבדק ב-13 במאי 2019. {{cite web}}:  (עזרה)
↑  Alan Walker, Sabrina Carpenter & Farruko - On My Way (Official Alternate Music Video) (באנגלית), נבדק ב-2022-10-11
↑  Farruko (10 במאי 2019). "Alan Walker, Sabrina Carpenter & Farruko – On My Way (Official Alternate Music Video)". נבדק ב-13 במאי 2019 – via YouTube. {{cite web}}:  (עזרה)
↑  Good Morning America (5 ביולי 2019). "PREVIEW CLIP- Alan Walker and Sabrina Carpenter give a special live performance of 'On My Way' | GMA". נבדק ב-8 ביולי 2019 – via YouTube. {{cite web}}:  (עזרה)
ברברה פייר

ברברה פייר (באנגלית: Barbara Pierre, נולדה ב-28 באפריל 1987) היא אתלטית מהאיטי, המתחרה כיום עבור ארצות הברית. פייר היא אלופת העולם באולם (פורטלנד 2016) בריצת 60 מטר.
ביוגרפיה

פייר נולדה בפורט-או-פרנס, האיטי. כיום, היא מתגוררת בנייטדייל, צפון קרוליינה.
ביוגרפיה > 2008

פייר ייצגה את האיטי באולימפיאדת בייג'ינג (2008) בריצת 100 מטר וסיימה במקום 31 בתוצאה של 11.56 שניות. בשלב המוקדמות היא קבעה תוצאה של 11.52 שניות.
ביוגרפיה > 2011

פייר מתחרה עבור ארצות הברית מ-24 במרץ 2011. במשחקים הפאן-אמריקאיים שנערכו בגוודלחרה, מקסיקו בשנת 2011 היא זכתה בשתי מדליות כסף, בריצת 100 מטר בתוצאה של 11.25 שניות ובריצת שליחות 4X100 מטר בתוצאה של 43.10 שניות.
ביוגרפיה > 2012

באליפות העולם באתלטיקה באולם שנערכה באיסטנבול, טורקיה בשנת 2012 סיימה פייר במקום רביעי בריצת 60 מטר.
במבחנים האמריקאיים לאולימפיאדת לונדון (2012) שנערכו ביוג'ין, אורגון בסוף יוני סיימה פייר במקום 14 בריצת 100 מטר בתוצאה של 11.34 שניות ולא נכללה במשלחת האמריקאית למשחקים האולימפיים.
ביוגרפיה > 2013 > אלופת ארצות הברית באולם

באליפות ארצות הברית באתלטיקה באולם שנערכה בשנת 2013 זכתה פייר במדליית זהב בריצת 60 מטר בתוצאה של 7.08 שניות.
ביוגרפיה > 2013 > רביעית בעולם

בתחרות שנערכה בדה מוין, איווה ב-21 ביוני קבעה פייר בריצת 100 מטר שיא אישי חדש של 10.85 שניות. חודש לאחר מכן, בתחרות שנערכה באצטדיון האולימפי, של לונדון, בריטניה ב-27 ביולי, היא השוותה את שיאה האישי בריצת 100 מטר ובסוף השנה היא דורגה רביעית בעולם בשנה זו.
ביוגרפיה > 2014

באליפות ארצות הברית בשנת 2014 זכתה פייר במדליית כסף בריצת 100 מטר בתוצאה של 11.27 שניות, אחרי טיאנה ברטולטה (11.15 שניות) ולפני לקישה לוסון (11.30 שניות).
ביוגרפיה > 2015

במשחקים הפאן אמריקאיים שנערכו בטורונטו, קנדה בשנת 2015 זכתה פייר בשתי מדליות, זהב וארד. מדליית זהב, בריצת שליחות 4x100 מטר בתוצאה של 42.58 שניות, לפני ג'מייקה (42.68 שניות) וקנדה (43.00 שניות). מדליית ארד, בריצת 100 מטר בתוצאה של 11.01 שניות, אחרי שרון סימפסון מג'מייקה (10.95 שניות) ואנחלה טנוריו מאקוודור (10.99 שניות). בשלב המוקדמות היא קבעה שיא משחקים חדש של 10.92 שניות.
ביוגרפיה > 2016 > אלופת עולם באולם

באליפות ארצות הברית באולם שהתקיימה במרץ 2016 בפורטלנד קבעה בריצת 60 מטר שיא אישי חדש של 7.00 שניות, מאית השנייה איטי משיא ארצות הברית הוותיק בן ה-23 שנים של גייל דיברס. שבועיים לאחר מכן, באליפות העולם באולם שנערכה באותו האולם זכתה במדליית זהב בריצת 60 מטר של 7.02 שניות, לפני דפנה סחיפרס מהולנד (7.04 שניות) ואליין תומפסון מג'מייקה (7.06 שניות).
במבחנים האמריקאיים לקראת אולימפיאדת ריו דה ז'ניירו (2016) סיימה פייר במקום שביעי בריצת 100 מטר בתוצאה של 11.10 שניות ולא נכללה במשלחת האמריקאית למשחקים האולימפיים.
שיאים אישים > אצטדיון

ריצת 100 מטר: 10.85 שניות (2013)
ריצת 200 מטר: 23.23 שניות (2010)
שיאים אישים > אולם

ריצת 60 מטר: 7.00 שניות (2016)
שיאים לאומיים בהאיטי > אצטדיון

ריצת 100 מטר: 11.18 שניות (2009), שיא האיטי
שיאים לאומיים בהאיטי > אולם

ריצת 60 מטר: 7.18 שניות (2010), שיא האיטי
הערות שוליים

↑  EVENT REPORT - Women's 60 Metres - Final, 11 March 2012
↑  התוצאות הרשימיות של המבחנים האמריקאים לאולימפיאדת לונדון 2012
↑  Henderson jumps world-leading 8.52m at Pan American Games, 23 July 2015
↑  USA Indoor Track & Field Championships, Final Results
↑  women's 60m final – IAAF World Indoor Championships Portland 2016, 20 March 2016
↑  תוצאות המבחנים האמריקאים
| --- | --- |
בקרת זהויות :  World Athletics: 14318999
Zombified

Zombified (בתרגום חופשי לעברית: "הפיכה לזומבי") הוא סינגל של להקת הרוק האמריקאית פולינג אין ריוורס(אנ'). הסינגל יצא לאור ב-5 בינואר 2022 על ידי אפיטף רקורדס(אנ'), כסינגל הראשון מתוך Neon Zombie, מיני-אלבום שעתיד לצאת בהמשך שנת 2022.
קידום מכירות והוצאה

בסוף 2021 העלה סולן הלהקה, רוני רדקה, בחשבון האינסטגרם שלו תמונה שרמזה על שיר חדש שעתיד לצאת. ב-4 בינואר 2022 הודיעה הלהקה ברשתות החברתיות שערוץ הטוויץ' של רדקה יעביר שידור חי למחרת. השיר יצא ב-5 בינואר בשידור חי בערוץ. זהו הסינגל הראשון מתוך המיני-אלבום Neon Zombie שעתיד לצאת בהמשך השנה.
כתיבה ומילים

את השיר כתבו רוני רדקה, ג'ון לנדין וקודי קוויסטד. מילותיו מביעות עמדה נגד תרבות הביטול במסגרתה סלבריטאים ואושיות רשת "מתבטלים" בשל פעולות שביצעו, ללא קשר למשך הזמן שעבר מאז בוצעו אותן פעולות, והשינויים שעבר אותו אדם במרוצת הזמן שחלף.
וידאו קליפ

הוידאו קליפ בוים על ידי ג'נסן נואן, שביים עבור הלהקה קליפים נוספים כמו "Popular Monster"‏, "The Drug in Me Is Reimagined"‏, ו-"I'm Not a Vampire (Revamped)". בקליפ נראית הלהקה מתגוננת מפני זומבים בעולם דיסטופי. הקליפ השיג למעלה ממיליון צפיות ביוטיוב תוך יומיים, והגיע לעשרת הטרנדים הלוהטים בארצות הברית.
מחלוקת בטיקטוק

מעט לאחר שיצא לאור, הביעו מספר משתמשי טיקטוק את מורת רוחם מהשיר, והתלוננו על המשפט ”הו לא, הם לעולם לא ירפו ממשהו שעשית לפני עשור. הם מבטלים, מבטלים אותך, והם לא יפסיקו עד שכולם יהפכו לזומבים”, תוך ציון העובדה שרדקה עצמו היה מעורב במספר פרשיות פליליות, ביניהן גרימת מוות שבה היה מעורב ב-2006 ואף ריצה בגינה עונש מאסר. במקביל הלינו המשתמשים גם על שירים אחרים של הלהקה שכתב רדקה, כמו "Alone".
מצעדים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בסוף חודש אפריל 2022, לאחר 16 שבועות במצעד, הגיע השיר למקום הראשון במצעד הרוק המיינסטרימי של הבילבורד, והיה בכך לשיר השני של הלהקה שמגיע להישג. בנוסף הגיע השיר למקום הראשון גם במצעד ה-Active Rock של Mediabase.
בישראל הגיע השיר למקום השני במצעד הבינלאומי של רדיו זה רוק.
|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |   ‏‏‏  מצעדי סוף שנה (2022)>  |
| --- | --- | --- | --- |
|  ארצות הברית | בילבורד הוט 100 | לא דורג |  |
|  ארצות הברית | US Mainstream Rock Airplay Songs (Billboard) | 11 |  |
|  ארצות הברית | US Rock & Alternative Airplay Songs (Billboard) | 40 |  |
|  ארצות הברית | US Hot Rock & Alternative Songs (Billboard) | 48 |  |
|  ישראל | מדיה פורסט ישראל | לא דורג |  |
|  ישראל | Israel's International Rock Chart (Radio Ze Rock) | 1 |  |
הערות שוליים

1 2  "Falling in Reverse Releases New Single 'Zombified'". Blabbermouth. 5 בינואר 2022. נבדק ב-7 בינואר 2022. {{cite web}}:  (עזרה)
1 2  Aarons, Ricky (6 בינואר 2022). "Falling In Reverse Announce Neon Zombie EP + Share New Single 'Zombified'". Wall of Sound. נבדק ב-7 בינואר 2022. {{cite web}}:  (עזרה)
↑  "Falling in Reverse on Instagram". Instagram.
↑  "Falling In Reverse are the latest band to rail against "cancel culture" on new single, "Zombified"". The New Fury. 9 בינואר 2022. {{cite web}}:  (עזרה)
↑  Childers, Chad. "Falling in Reverse Sound Wake Up Call With Anthemic New Song 'Zombified'". Loudwire.
↑  Schaffner, Lauryn (7 בינואר 2022). "Falling in Reverse's Ronnie Radke – I'll Never Apologize For Things I Said in the Past". Loudwire. {{cite web}}:  (עזרה)
↑  Falling in Reverse, Mainstream Rock Chart (Billboard)
↑  Active Rock, Past 7 Days - by Overall Rank, Apr 20 - Apr 26
↑  , Billboard
↑  , Billboard
↑  , Billboard
↑  2022 Israel's International Rock Chart (Radio Ze Rock)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Zombified".
Whitney Houston

Whitney Houston (בעברית: "ויטני יוסטון") הוא אלבום הבכורה של הזמרת האמריקאית, ויטני יוסטון. האלבום יצא לאור ב-14 בפברואר 1985, על ידי חברת התקליטים ארסיטה רקורדס. תחילה, האלבום זכה להצלחה בינונית אך בסוף אותה שנה החל לצבור הצלחה.
בסופו של דבר, בשנת 1986, הוא הגיע למקום הראשון בארצות הברית, שם שהה 14 שבועות.
בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-257. במהדורה הבאה של המגזין, שיצא בשנת 2020, האלבום דורג במקום ה-249 ברשימת "500 האלבומים הגדולים בכל הזמנים".
סינגלים והצלחה

מתוך האלבום יצאו 3 סינגלים אשר הגיעו למקום הראשון בארצות הברית: "Saving All My Love for You" ,"How Will I Know" ו-"Greatest Love of All" ובעקבות כך יוסטון הפכה לזמרת הראשונה שהצליחה להכניס 3 שירים מאלבום אחד למקום הראשון ולאמן הראשון אי פעם שאלבום בכורה שלו עשה זאת.
בנוסף לארצות הברית, האלבום הגיע למקום הראשון בעוד מדינות רבות ביניהם קנדה, אוסטרליה ונורווגיה ולמקום השני בבריטניה, גרמניה ושווייץ. במרץ 1999 האלבום הגיע למכירות של 10 מיליון עותקים בארצות הברית ובכך קיבל מעמד יהלום וביולי אותה שנה הוא הגיע למכירות של 13 מיליון עותקים במדינה מה שהפך אותו לאלבום ה-25 הנמכר ביותר בתולדות המדינה ולבין האלבומים הנשיים הנמכרים ביותר במדינה. נכון להיום מכירותיו עומדות על 22 מיליון עותקים בכל העולם.
פרסים וביקורות

האלבום היה מועמד ל-4 פרסי גראמי ביניהם בקטגוריות "אלבום השנה" ו"תקליט השנה" על "Greatest Love of All" ואף זכה בפרס "הביצוע הווקאלי הנשי הטוב ביותר בשיר פופ" על השיר "Saving All My Love for You". בשנת 2003 האלבום דורג במקום ה-254 ברשימת "500 האלבומים הטובים ביותר בכל הזמנים" שנערכה על ידי מגזין רולינג סטון.
ב-26 בינואר 2010 האלבום יצא לאור מחדש בשם Whitney Houston – The Deluxe Anniversary Edition לציון 25 שנים ליציאתו אשר כוללת 5 שירים נוספים ביניהם גרסת א-קפלה לשיר "How Will I Know" ובנוסף לכך 12 רמיקסים חדשים לשירי האלבום, חוברת אשר בה רשום על היסטורית האלבום ודי וי די עם הופעות חיות וראיונות של יוסטון וקלייב דייוויס. מגזין התרבות רולינג סטון דירג את האלבום הבכורה זה ברשימתם "100 האלבומי הבכורה הטובים ביותר בכל הזמנים" במקום ה-89.
רשימת רצועות

| Whitney Houston> מס' | Whitney Houston> שם | Whitney Houston> משך | Whitney Houston>  | Whitney Houston>  | Whitney Houston>  | Whitney Houston>  | Whitney Houston>  | Whitney Houston>  | Whitney Houston>  |
| --- | --- | --- | --- | --- | --- | --- | --- | --- | --- |
| 1. | You Give Good Love  | 4:35 |  |  |  |  |  |  |  |
| 2. | Thinking About You  | 5:23 |  |  |  |  |  |  |  |
| 3. | Someone for Me  | 4:57 |  |  |  |  |  |  |  |
| 4. | Saving All My Love for You  | 3:57 |  |  |  |  |  |  |  |
| 5. | Nobody Loves Me Like You Do (בהשתתפות ג'רמיין ג'קסון)   | 3:46 |  |  |  |  |  |  |  |
| 6. | How Will I Know  | 4:33 |  |  |  |  |  |  |  |
| 7. | All At Once  | 4:26 |  |  |  |  |  |  |  |
| 8. | Take Good Care of My Heart (בהשתתפות ג'רמיין ג'קסון)   | 4:13 |  |  |  |  |  |  |  |
| 9. | Greatest Love of All  | 4:56 |  |  |  |  |  |  |  |
| 10. | Hold Me (ביחד עם טדי פנדרגראס)   | 6:01 |  |  |  |  |  |  |  |
| 11. | Thinking About You (Bruce Forest Dance Remix)  | 7:15 |  |  |  |  |  |  |  |
| 12. | Someone for Me (Alan the Judge Coulthard Remix)  | 7:23 |  |  |  |  |  |  |  |
| 13. | How Will I Know (Acapella)  | 3:59 |  |  |  |  |  |  |  |
| 14. | How Will I Know (John Jellybean Benitez Remix)  | 6:31 |  |  |  |  |  |  |  |
| 15. | Greatest Love of All (Live At Radio City Music Hall)  | 7:06 |  |  |  |  |  |  |  |
| משך כולל: | משך כולל: | 79:01 |  |  |  |  |  |  |  |
אלטה ויסטה

ערך זה עוסק במנוע חיפוש. אם התכוונתם למשמעות אחרת, ראו .
| --- | --- |

 סוג:  מנוע חיפוש אינטרנטי 
 תקופת הפעילות:  1994 – 8 ביולי 2013 (כ־19 שנים) 
 מייסדים:  DEC 
 בעלות:  DEC 
 
אלטה ויסטה (באנגלית: AltaVista) היה מנוע חיפוש פופולרי במהלך שנות ה-90 של המאה ה-20 שנרכש בהמשך על ידי חברת יאהו!. AltaVista היה בשיאו אחד ממנועי החיפוש הפופולריים ביותר באינטרנט, אך הפופולריות שלו ירדה לאחר שמנוע החיפוש גוגל הפך למנוע החיפוש הפופולרי ביותר. הוא הפסיק לפעול ב-2013.
היסטוריה

מנוע החיפוש AltaVista נוצר על ידי חוקרים במעבדות המחקר של חברת Digital Equipment Corporation בפאלו אלטו שבקליפורניה על ידי צוות מצומצם של מדענים שניסו לפתח שירות מהיר לחיפוש מידע ברשת על בסיס רעיון שהגה פול פלהרטי (נפטר ב-16 במאי 2006).
מנוע החיפוש הושק ב-15 בדצמבר 1995 בכתובת altavista.digital.com. השם "אלטה ויסטה" נבחר הן מפני שהחברה הייתה ממוקמת בפאלו אלטו והן משום שהמשמעות של השם היא "מבט מלמעלה" או "מבט גבוה", אשר ממחיש את המהירות יוצאת הדופן של מנוע החיפוש. בעת ההשקה, השירות הכיל שתי תכונות חדשניות שלא היו קיימות אצל מנועי החיפוש האחרים באותה העת: מנוע החיפוש של AltaVista היה מהיר במיוחד, והתבסס על מידע שנאגר על ידי זחלן רשת אשר עבר על כמות רבה בהרבה של דפי אינטרנט מכפי שרבים האמינו שהייתה קיימת באותה העת ב-World Wide Web, וכמו כן מנוע החיפוש פעל על גבי חומרה מתקדמת ויעילה במיוחד.
סימן היכר בולט של AltaVista היה הממשק המינימליסטי של האתר לעומת מנועי החיפוש האחרים של אותה התקופה, תכונה אשר אבדה כאשר האתר הוסב בהמשך לפורטל. AltaVista היה למעשה מנוע החיפוש הרב לשוני הראשון באינטרנט. הוא היה גם מנוע החיפוש הגדול הראשון שתמך בשפות שאינן משתמשות באלפבית הלטיני, כגון יפנית וסינית. בהמשך שינתה AltaVista את האתר כך שהוא יציג פורטלים מקומיים עבור המשתמשים השונים ברחבי העולם (בדומה לאופן שבו מנוע החיפוש גוגל החל לפעול כמה שנים לאחר הקמתו).
AltaVista זכתה להצלחה מיידית ועד מהרה הפך האתר פופולרי אף יותר ממנועי החיפוש המובילים באותה העת, Lycos ו-Excite - התנועה באתר גדלה בהתמדה מ-300,000 כניסות ביום הראשון למעל ל-80 מיליון כניסות כשנתיים לאחר מכן.
בהמשך החברה השיקה את השירות Babelfish אשר היה למעשה שירות תרגום מכונה הראשון באינטרנט שיכול היה לתרגם מילים, משפטים או אתרי אינטרנט שלמים בין השפות אנגלית, ספרדית, צרפתית, גרמנית, פורטוגזית, איטלקית ורוסית. האתר Babelfish היה עדיין אחד הכלים הפופולריים לתרגום טקסט באינטרנט, גם לאחר סגירת AltaVista.
AltaVista היה מנוע החיפוש הראשון שאפשר לחפש משפטים באמצעות מירכאות. AltaVista דורג בתור מנוע החיפוש הגדול ביותר בשנים 1995, 1997 ו-1999. כאשר הופסקה פעילותו בשנת 2011, האינדקס שלו התבסס על מעל למיליארד כתובות אינטרנט.
ב-1996 הפך AltaVista לספק בלעדי של תוצאות החיפוש של אתר Yahoo!. ב-1998 נמכרה החברה שפיתחה את האתר, DEC, ל-קומפאק, ובשנת 1999 השיקה Compaq את AltaVista מחדש בתור פורטל אינטרנט ללא מנוע חיפוש. ביוני 1999 שילמה Compaq‏ 3.3 מיליון דולרים עבור שם הדומיין altavista.com. אף על פי כן היא המשיכה לאבד נתח שוק, במיוחד לגוגל. היא הונפקה לאחר מכן כחברה עצמאית.
בפברואר 2003 נרכשה AltaVista על ידי חברת Overture Services. בשלב זה ננטש הניסיון הכושל להפוך את האתר לפורטל ואתר האינטרנט חזר שוב לספק את מנוע החיפוש. ביולי 2003 נרכשה חברת Overture Services בעצמה על ידי יאהו!.
.
ביולי 2013 סגרה חברת יאהו! את פעילות האתר.
מערכת CAPTCHA

AltaVista הייתה הראשונה שהטמיעה מערכות CAPTCHA מעשיות כדי להתגונן מפני רישומי חשבונות הונאה. מטרה נוספת הייתה למנוע מבוטים להוסיף כתובות אתרים למנוע החיפוש שלהם באינטרנט.
הערות שוליים

↑   סוכנויות הידיעות, יאהו סגרה את מנוע החיפוש הוותיק אלטה ויסטה, באתר TheMarker‏, 9 ביולי 2013
↑  Chris Sherman, What's In A (Search Engine's) Name?, Search Engine Watch, ‏2003-10-08 (באנגלית אמריקאית)
↑  אלון גל, רויטרס, ‏קומפאק תקנה את דיגיטל בעיסקת 9.6 מיליארד דולר במזומן ומניות, באתר גלובס, 27 בינואר 1998
↑  דפנה מאור, עסקת ענק בתחום מנועי החיפוש: יאהו רוכשת את אוברצ'ר ב-1.6 מיליארד דולר, באתר TheMarker‏, 14 ביולי 2003
↑  יניב הלפרין, ‏הסוף לאלטה ויסטה: יאהו! מחסלת 12 מוצרים, בהם מנוע החיפוש הוותיק, באתר "אנשים ומחשבים"
↑  Feng Yunhe,  Cao Qing, Qi Hairong et al, SenCAPTCHA: A Mobile-First CAPTCHA Using Orientation Sensors, Proceedings of the ACM on Interactive Mobile Wearable and Ubiquitous Technologies 4, 2020
↑  The origin of CAPTCHA and reCAPTCHA, tipsmake.com, ‏2019-05-24 (באנגלית אמריקאית)
קווין מולין

קווין מולין (באנגלית: Kevin Mullin; נולד ב-15 ביוני 1970) הוא פוליטיקאי אמריקאי המכהן כחבר בבית הנבחרים של ארצות הברית מאז ינואר 2023 מטעם המחוז ה-15 של קליפורניה. הוא חבר במפלגה הדמוקרטית, וכיהן כחבר באספה המדינתית של קליפורניה מהמחוז ה-22, הכולל את רוב אזור חצי האי סן פרנסיסקו, מ-2012 עד 2022.
ביוגרפיה

מולין נולד בדיילי סיטי, קליפורניה, ב-15 ביוני 1970. הוא למד בבתי ספר יסודיים ציבוריים וקתוליים לפני שסיים את לימודיו בבית הספר התיכון ג'וניפרו סרה ב-1988. הוא קיבל תואר ראשון בתקשורת מאוניברסיטת סן פרנסיסקו ב-1992. תואר שני במנהל ציבורי מאוניברסיטת מדינת סן פרנסיסקו בשנת 1998. בנוסף, מולין השלים תוכנית למנהיגות בבית הספר לממשל קנדי באוניברסיטת הרווארד בשנת 2003.
לפני שנכנס לפוליטיקה, היה מולין בעל עסק מקומי ומנהל מחוז של הסנאטורית ג'קי ספיר. הוא גם שימש כמנהל פוליטי של אביו, חבר אספת המדינה דאז, ג'ין מאלין.
כיזם, הקים את KM2 Communications, עסק לייצור מולטימדיה בדרום סן פרנסיסקו. הוא הפיק תוכניות לענייני ציבור בטלוויזיה המקומית והנחה תוכניות שונות בערוץ חצי האי-טלוויזיה 26.
מולין נבחר למועצת העיר דרום סן פרנסיסקו בשנת 2007. הוא כיהן קדנציה אחת במועצה, כולל תפקיד של שנה כראש העיר. בתקופתו במועצה, ייצג מולין גם את הערים של מחוז סן מטאו בוועדת התחבורה המטרופולינית.
מולין נבחר לראשונה לאספה של קליפורניה ב-2012. הוא עזב את תפקידו ב-5 בדצמבר 2022, את מקומו תפסה דיאן פאפן.
לאחר פרישתה של ג'קי ספיר, מולין הכריז על מועמדותו לרשת אותה בבחירות 2022. הוא ניצח את המפקח של מחוז סן מטאו דייוויד קאנפה עם 55.8% מהקולות, והושבע לתפקידו ב-3 בינואר 2023.
בקונגרס ה-118 הוא חבר בוועדה למשאבי טבע ובוועדה למדע, חלל וטכנולוגיה.
הערות שוליים

| --- | --- |
בקרת זהויות :  US Congress: M001225